rlitschk/wikidir huggingface dataset:
De Planungsregion Main-Rhön is oane vo insgsomt 18 Planungsregiona vom Freistoot Bayern. De Planungsregion Main-Rhön liegt im Noadn vo Bayern. Im Regionoin Planungsvaband san foingde Keapaschoftn zammgschlossn: de kroasfreie Stod Schweinfurt, de Landkroas Bad Kissingen, Haßberge, Rhön-Grabfeld und Schweinfurt sowia de dazuaghearign Landkroasgmoana. Owazentrum is de kroasfreie Stod Schweinfurt. Zuageordnate Middlzentren san: Bad Brückenau, Bad Kissingen, Bad Neustadt an der Saale, Gerolzhofen, Hammelburg und Haßfurt. 1995 hom in da Region uma 452.065 Eihwohna af oana Fläch vo 3991 km² glebt. 1972 is de Eihteilung vom Freistoot Bayern in 18 Planungsregiona af da Grundlog vom Bayerischn Landesplanungsgsetz vo 1970 eafoigt. Da Regionoie Planungsvaband trogt de Nr. 3 und is am 18. Aprü 1973 entstondn. Website des Regionalen Planungsverbandes
Prappach is a Stodtei vo da Kroasstod Haßfurt vom Landkroas Haßberge im Regierungsbezirk Untafrankn in Bayern. Des Pforrdoaf liegt am Rond vo de Haßberge, de am Landkroas an Noma gem hom. Es liegt auf oane Hechn vo uma 230 m ü. NN und hod 695 Eihwohna (Stond: 1. Juli 2006). De easchte urkundliche Eawähnung stommt ausm Joar 1109. Am 1. Mai 1978 is da bis dohi sejbstständige Ort in de Kroasstod Haßfurt eihgliedat worn. Barocke Doafkiach mid wuchtigm Tuam ausm 16. Joarhundad und Reste vo oana Friedhofsbefestigungsonlog (Häckerstein). Statistisches Bundesamt (Hrsg.): Historisches Gemeindeverzeichnis für die Bundesrepublik Deutschland. Namens-, Grenz- und Schlüsselnummernänderungen bei Gemeinden, Kreisen und Regierungsbezirken vom 27. 5. 1970 bis 31. 12. 1982. W. Kohlhammer GmbH, Stuttgart und Mainz 1983, ISBN 3-17-003263-1, S. 759. www.prappach.de 50.05216111111110.563363888889Koordinaten: 50° 3′ N, 10° 34′ O
Uchenhofen is a Stodtei vo da Kroasstod Haßfurt im Landkroas Haßberge, Bayern. Des Pforrdoaf liegt zwischn Nassach- und Maintoi im Naturpark Haßberge. De evangelische Doafkiach is noch schwean Schädn im Zwoatn Wödkriag wieda aufbaut worn. Im Ort gibts no oanige Fochweakhaisa. Zwischn 1870 und 1920 hods im Doaf de Communebrauerei Haßfurt gem. Am 1. Mai 1978 is da bis dohi sejbstständige Ort in de Kroasstod Haßfurt eihgliedat worn. Statistisches Bundesamt (Hrsg.): Historisches Gemeindeverzeichnis für die Bundesrepublik Deutschland. Namens-, Grenz- und Schlüsselnummernänderungen bei Gemeinden, Kreisen und Regierungsbezirken vom 27. 5. 1970 bis 31. 12. 1982. W. Kohlhammer GmbH, Stuttgart und Mainz 1983, ISBN 3-17-003263-1, S. 759. Informationen zu Uchenhofen auf www.hassfurt.de Impressiona
Da Staatsforst Hundelshausen is a 11,12 km² grouß gmoafreies Gebiet im untafränkischn Landkroas Schweinfurt im Steigerwald. Des Gebiet is komplett bewoidt. Da Staatsforst Hundelshausen liegt ima oan Kilometa östli vom nomansgemdn Ortstei vo Michelau Hundelshausen. De Burgruine Zabelstein befindt se im Nordwestn vom Gebiet. 49.9310.46Koordinaten: 49° 55′ 48″ N, 10° 27′ 36″ O
Rauhenebrach is a Gmoa im untafränkischn Landkroas Haßberge. Rauhenebrach liegt in da Region Main-Rhön im Steigerwald an da Rauhen Ebrach. In oam Woidgebiet befindt se da Wotansborn. Rauhenebrach gliedat se in 16 Ortstei (in Klomman Eihwohnazoi Stond 3. Mai 2007): Es existian foignde Gemarkunga: Fabrikschleichach (friaha Glashütte), Falsbrunn, Fürnbach, Geusfeld, Karbach, Koppenwind, Obersteinbach, Prölsdorf, Schindelsee, Theinheim, Untersteinbach, Wustviel, Fabrikschleichacher Forst-NO, Fabrikschleichacher Forst-SW. De Gmoavawoitung befindt se in Untersteinbach. Nochboagmoana san (vo Nordn ogfonga im Uahzoagasinn): Oberaurach, Schönbrunn im Steigerwald, Burgwindheim, Ebrach, Michelau im Steigerwald und Knetzgau. Im Zug vo de Vawoitungsreforma in Bayern san midm Gmoaedikt vo 1818 meahrare uobbhängige Gmoana entstondn. Da Gmoanoma leit se vo oam Flissal, da Rauhen Ebrach ob, on dern Obalauf de meistn Orte lieng. De meistn Eihwohna san remisch-katholisch und ghean zua Kiachngmoa Rauhenebrach. De meistn Ortschoftn vafign iwa a eigane Kiach. Des heitige Rauhenebrach is im Zug vo da Gebietsreform in Bayern am 1. Juli 1972 duachn freiwillign Zammschluss vo de domois sejbstständign Gmoana Falsbrunn, Fürnbach, Geusfeld, Karbach, Koppenwind, Obersteinbach, Theinheim, Untersteinbach und Wustviel buidt worn. Am 1. Mai 1978 is da Moakt Prölsdorf dazua kema. 1961: 2926 1970: 3009 1987: 3078 2000: 3214 2009: 3025 2011: 2970 2014: 2911 2015: 2947 Genesis
Ebersbrunn is a Ortstei vom Moakt Geiselwind im untafränkischn Landkroas Kitzingen. Ebersbrunn liegt im aißastn Nordn vom Geiselwinda Gmoagebiet. Nördli und westli fongt da Landkroas Bamberg o, währnd im Sidn Geiselwind sejbst z findn is. Da Sidwestn werd vo Gräfenneuses eihgnumma, im Westn fongts Gebiet vo da Gmoa Prichsenstadt o. Nächstglengane, greßare Städte san Gerolzhofen, mid oana Entfernung vo uma 13 Kilometa und Bamberg, wejches umarah 32 Kilometa entfeant is. Easchtmois eawähnt is „Eburenesbrunno“ im 9. Joarhundad worn. Späta hod se da Doafnoma vo „Eberhartzbrun“ im Joar 1340 zu „Ebertsbrunn“ im Joar 1583 gwondlt. Da Ort hod im Middloita meahrare, wechslnde Bsitza ghod. Im Joar 1972 is Ebersbrunn, ehemois Tei vom Landkroas Gerolzhofen, an de Gmoa Geiselwind kema, de vom Landkroas Scheinfeld in an vagreßatn Landkroas Kitzingen kema is. Hans Bauer: Landkreis Kitzingen. Ein Kunst- und Kulturführer. Marktbreit 1993. Karl Treutwein: Von Abtswind bis Zeilitzheim. Geschichtliches, Sehenswertes, Überlieferungen. Volkach 1987. Bauer, Hans: Landkreis Kitzingen. S. 84.
Einsiedel is a za da Gemarkung Fürstlich Löwensteinscher Park vo da boarischn Gmoa Hafenlohr im untafränkischn Landkroas Moa-Spessart ghearnda Weiler. Einsiedel liagt auf 213 m ü. NHN im Spessart im Toi vo da Hafenlohr on da Kroasstroß MSP 26 zwischn Diana und Lindenfurterhof. Es buidt Exklavn vo da Gmoa Hafenlohr im Fürstlich Löwensteinschen Park. Einsiedel is im Joar 1275 ois Propstei vom Klosta Neustadt earichdt worn. 1483 is se in an Klostahof umgwondld worn. Nochdem Einsiedel ons Fiaschtnhaus Löwnstein iwagonga is, is duat a Glosmanufaktua eihgrichdt worn. Seit 1977 bfindt se do's fiaschtliche Forstamt vom Löwensteinschn Wuidpark. Log vo Einsiedel aufm BayernAtlas Ortssuche boa Bayerische Landesbibliothek Online (BLO) Rechtsklick auf Middlpunkt vom Kreiz auf topografischa Kartn vom BayernAtlas
Rothenbuch is a Gmoa im untafränkischn Landkroas Aschaffenburg. Rothenbuch liegt in da Region Bayerischer Untermain, im Herz vo Deitschlands greßtm Laubwoidgebiet, dem Spessart. Zua Gmoa Rothenbuch zäjn aa de uma 8 bzw. 9 km entfeantn Weiler Lichtenau und Erlenfurt im Hafenlohrtoi, de de Postleitzoi vo da Gmoa Hafenlohr (Kroas Main-Spessart) trong, se jedoch no im Landkroas Aschaffenburg befindn. Rothenbuch weist a vakeahsgünstige Log zwischn am Rhein-Main-Gebiet mid seina Metropole Frankfurt am Main und da Region Wiazburg auf. De nechstglengne Stod is Lohr am Main im Ostn. Den Flughafen Frankfurt eareicht ma in uma 40 Minutn, nechstglengna ICE-Bohhof is Aschaffenburg (20 Minutn). Da topografisch hechste Punkt vo da Gmoagemarkung befindt se mid 470 m ü. NN sidöstli vom Ort, on oam Nemgipfe vom Königsbeag, da niedrigste liegt in da Nechn vo Erlenfurt on da Hafenlohr auf 231 m ü. NN. Rothenbuch hod oan Ortstei fia via Siedlunga auf oana Gemarkung: Rothenbuch Erlenfurt Lichtenau Steinmühle Rothenbuch ghead zu de äjdasdn und bedeidandsdn Orte vom Innaspessart. De easchde uakundliche Eawähnung „zuo den Rodenboychen“ stommd ausm Joar 1318. Im Joar 1342 is, on da Quej vo da Hafenlohr, midm Bau vo om Schloss in Rothenbuch ogfonga worn. De easchdn Bewohna diafdn ois Jogdfröna beim
Erlenfurt is a zua Gmoa Rothenbuch ghearnda Weiler im untafränkischn Landkroas Aschaffenburg. Erlenfurt liegd im Spessart im Toi vo da Hafenlohr on da Kroasstroß AB 6, direkd on da Grenz zum Landkroas Main-Spessart. Ungfeah 2 km westli liegd da Weiler Lichtenau, uma 500 m sidestli vom zu Hafenlohr ghearandn Forsthaus Diana. As Forsthaus Erlenfurt is in de Joar 1861 bis 1863 eabaud worn. Es bfindd se on da Grenz vom rheinfränkischn und vom mainfränkischn Dialektgebiet (Äppelequator). Lage von Erlenfurt auf dem BayernAtlas BayernAtlas der Bayerischen Staatsregierung (Hinweise)
De Eihede Diana is a zua Gemarkung Fürstlich Löwensteinscher Park vo da boarischn Gmoa Hafenlohr im untafränkischn Landkroas Moa-Spessart gheands Forsthaus. Diana liagt auf 251 m ü. NHN im Spessart im Toi vo da Hafenlohr on da Kroasstroß MSP 26, in da Nech vo da Grenz zum Landkroas Aschaffenburg. Diana buidt Exklavn vo da Gmoa Hafenlohr im Fürstlich Löwensteinschen Park. Uma 500 m noadwestli liegt da zu Rothenbuch ghearnde Weiler Erlenfurt, umarah 2,5 km sidestli befindt se Einsiedel. De Eihede bsteht aus de Forsthaisa „Oide“ und „Neie Diana“. Des Forsthaus is noch Diana, da remischn Göttin vo da Jogd bnennt. Diana is im Joar 1817 im Rohma vom Zaunbau fian Löwensteinschen Wildpark earicht worn. Log vo Diana aufm BayernAtlas Ortssuche boa Bayerische Landesbibliothek Online (BLO) Rechtsklick auf Middlpunkt vom Kreiz auf topografischa Kartn vom BayernAtlas
Da Tiergartenbach (historisch: Stopelsbrunbach) is a rechta, periodischa Zuafluss vo da Hafenlohr im Landkroas Aschaffenburg im bayerischn Spessart. Da Tiergartenbach entspringt nordwestli vo Rothenbuch im Tiergartengrund an de Spoatplätz auf oana Hechn vo uma 380 m ü. NN am Fuaß vom Beagrickn vo da Eselshöhe. Er valafft in sidöstliche Richtung noch Rabenhausen, knickt noch Sidn ob und umfliaßt dabei an Tiergartenbeag (439 m). Da Tiergartenbach duachfliaßt donn nordöstli vo da St. Nikolauskiach oan Weiher. Hintam Rothenbucha Schloss mindta vo rechts ois easchta Zuafluss in de eascht uma 100 m longe Hafenlohr, de onschliaßnd in dessn Richtung weitaziagt. Do da Tiergartenbach noch Stoakreng oda vo da Schnääschmejz wossareicha is ois de Hafenlohr, seng eam vui aa nua ois oan Obschnitt vo da Hafenlohr o mid diesm Nemnoma. Im Summa fiaht da Tiergartenbach jedoch wenig, monchmoi aa goa koa Wossa, so doss de Hafenlohrquej de easchte, dauahoft schittnde Quej is. Commons: Tiergartenbach – Sammlung vo Buidl, Videos und Audiodateien Der Tiergartenbach und sein Einzugsgebiet auf dem BayernAtlas Informationstafel an der Hafenlohr Google Earth
Da Rohrwiesenbach is a rechta Zuafluss vom Steinbach im Landkroas Aschaffenburg im bayerischn Spessart. Da Rohrwiesenbach entspringt zwischn da A 3 und da ehemolign B 8, direkt an da Raststätte Spessart, im Rohrbrunna. De Quej is fia de Trinkwossavasoagung gfosst und hodm Ort Rohrbrunn sein Noma gem. Da duat im Woid entspringnde Boch fliaßt noch Westn duach a vasumpfts Gebiet, untaqueat de Autoboh und knickt noch Nordn ob. Er valosst des Gmoagebiet vo Weibersbrunn und valafft zwischn Heinrichsbeag (457 m) und Geiersberg (586 m), da hechstn Eahebung im Spessart, duachn Rohrbrunner Forst. Im weitan Valauf duachfliaßt da Rohrwiesenbach oanige Lichtunga im Rohrwiesengrund. Vo links mindt a kloana Boch, der im Heinrichsbrunna entspringt. Da Rohrwiesenbach mindt on da Kleaonlog östli vo Weibersbrunn in an Steinbach. Commons: Rohrwiesenbach (Steinbach) – Sammlung vo Buidl, Videos und Audiodateien Der Rohrwiesenbach und sein Einzugsgebiet@1@2Vorlage:Toter Link/geoportal.bayern.de (Seite nicht mehr abrufbar; Suche in Webarchiven) auf dem BayernAtlas Google Earth BayernAtlas der Bayerischen Staatsregierung (Hinweise)
Da Steinbach oda Weibersbach is a rechta Zuafluss vo da Hafenlohr im Landkroas Aschaffenburg im bayerischn Spessart. Da Steinbach entspringd om westlichn Ortsrond vo Weibersbrunn nohe vo da A 3 im Weibersbrunna. De fia de Trinkwossavasoagung gfossde Quej hod da Gmoa iahn Nam gem. Da Steinbach fliassd varoahd duachn Ort in sidestliche Richtung, parallej zua Stootsstroß 2308. On da Kleaonlog mindd iahm vo rechts vo da vo Rohrbrunn hearobfliassndn Rohrwiesenbach zua. Da Steinbach knickd om Steintor noch Noadn ob. In da Näh vom gleichnaming Wondapoakploz wead a duachn Boch ausm Stoabrunna (Lage)49.9271055555569.3981111111111, ana stoakn Quej om rechtn Toirond, vasteakd. Im weidan Valaff mäandriad da Steinbach om Rond vom uma 15 ha großn, 1928 easchlossna Natuaschutzgebiet Metzgergraben-Krone zum Ahlmichdamm. Duad mindd a in om stoak vasumpfdn Bereich vom Natuaschutzgebiet Hafenlohrtoi in de Hafenlohr. Rohrwiesenbach (rechts) Meisenbrünnlein (rechts, zeidweili trucka) Commons: Steinbach (Hafenlohr) – Sammlung vo Buidl, Videos und Audiodateien Der Steinbach und sein Einzugsgebiet auf dem BayernAtlas Google Earth BayernAtlas der Bayerischen Staatsregierung (Hinweise) Wolf-Armin Frhr. v. Reitzenstein: Lexikon fränkischer Ortsnamen. Herkunft und Bedeutung. C.H.Beck, München 2009, ISBN 978-3-406-59131-0, S. 235 (Eingeschränkte Vorschau in da Google Buachsuach). Urpositionsblatt der Landvermessung in Bayern: Rothenbuch und Umgebung im Jahre 1846
De Hafenlohr is a knopp 25 km longa, rechta Zuafluss vom Main in de Landkroas Aschaffenburg und Main-Spessart im bayerischn Spessart. Da Noma Hafenlohr geht ausm middlhochdeitschn Bestimmungswoat Havenaere, wos Hafner (Töpfa) bedeit, heavoa. Da Fluss hod da Gmoa Hafenlohr ihrn Noma gem. De Hafenlohr entspringt in Rothenbuch aus da in da Ortsmittn liengdn Hafenlohrquej. De Quej befindt se direkt an da Maua vom Rothenbucha Schloss. Se is im Zug vo da Stroßnvabroatarung vo da St 2317 in Sandstoa gfosst. De duat entspringnde Hafenlohr fliaßt no im Schlossgrobn noch Noadostn, knickt donn in noadwestliche Richtung ob und vaeinigt se noch uma 100 m midm scho 1,6 km longa Tiergartenbach. Diesa fiaht im Summa meist wenig, monchmoi aa goa koa Wossa. Noch Stoakreng oda da Schnääschmejz iwatriffta de Hafenlohr jedoch deitli. Deshoib werd da Tiergartenboch oft ois Obalauf vo da Hafenlohr ogseng. De Hafenlohrquej woar friaha vamutli a Treffpunkt zum Jogn im estlichn Spessart. Deshoib is 1342 on da Quej midm Bau vo oam Jogdschloss ois Stitzpunkt ogfonga worn. De Quej is zu diesa Zeid zum Befuijn vom Schlossgrobn und da umliengdn, heit nimma bstehendn Forejnseen gnutzt. Noch ihra Quej valafft de Hafenlohr in sidestliche Richtung. Uma 3 km estli vo
Da Breitbach is a rechta Zuafluss vo da Hafenlohr im Landkroas Aschaffenburg im bayerischn Spessart. Da Breitbach entspringt im ois Natuadenkmoi ausgwiesna Breitsee sidwestli vo Rothenbuch am Fuaß vom Beagrickn vo da Eselshöhe. Diesa kloane See is in de 30a Joar vom 20. Joarhundad foa de Hoiztrift oglegt. Vamutli hod voahea scho a ähnlicha See bstondn. Da Breitbach werd im weitan Valauf vo zoireichn Quejn vasteakt. Sidli vo Rothenbuch mindta donn vo rechts in de Hafenlohr. Commons: Breitbach (Hafenlohr) – Sammlung vo Buidl, Videos und Audiodateien Der Breitbach und sein Einzugsgebiet auf dem BayernAtlas Google Earth Informationstafel am Breitsee
Habertsweiler is a Kiachdoaf und Ortstei vo da Gmoa Langenneufnach im schwäbischn Landkroas Augschburg in Bayern, Deitschland. Habertsweiler liegt in de Stauden. Habertsweiler woar a sejbststständige Gmoa im Landkroas Schwabmünchen und is am 1. Aprü 1971 im Zug vo da Gebietsreform in Bayern in de Gmoa Langenneufnach eihgmoant worn und gmoasom mid diesa am 1. Juli 1972 am Landkroas Augschburg-West, am 1. Mai 1973 in Landkroas Augschburg umbnennt, zuagschlong worn. Habertsweiler gheat zua katholischn Pforrei Sankt Martin in Langenneufnach. Wilhelm Volkert (Hrsg.): Handbuch der bayerischen Ämter, Gemeinden und Gerichte 1799–1980. C.H.Beck’sche Verlagsbuchhandlung, München 1983, ISBN 3-406-09669-7, S. 569. Gemeinde Langenneufnach, offizielle Homepage
Mainaschaff is a Gmoa im untafränkischn Landkroas Aschaffenburg in Bayern. De Gmoa liegt westli ongrenznd on de Stod Aschaffenburg am rechtn Ufa vom Main, nohe on da Londesgrenz zu Hessn. Da topografisch hechste Punkt vo da Gmoagemarkung befindt se uma 700 m sidwestli vo Sternberg mid 330 m ü. NN, da niedrigste liegt im Main auf 108,5 m ü. NN. Es gibt nua oan Ortstei und a Gemarkung Mainaschaff.. Sein urspringlichn Noma hod da Ort Aschaff vom Fluss Aschaff, on dem er liegt. Späta is zua Untascheidung vom in da Nech liengdn Ort Aschaff (heit Waldaschaff) da Zuasotz Main dazuagfügt worn. Im Voiksmund werd da Ort Moaouscheff ['mɒːɔʊʃəf] gnennt. Friahare Schreibweisn vom Ort aus diversn historischn Koartn und Urkundn: Mainaschaff is easchtmois im Privileg Popst Lucius' III. fias Stift Aschaffenburg vo 1184 urkundli ois Bsitzvafigung eawähnt. Ofong vom 12. Joarhundad hod da kloane Ort, der voanehmli aus landwiatschoftlichn Höf bstondn hod, zum Stift Sankt Peter und Alexander in Aschaffenburg gheat. De Bewohna, de haptsächli aa vom Obstonbau und Fischfong glebt hom, hom on des Stift laufnde Obgobn und aa Frondienste z' leistn ghobt. Am 1. Juli 1862 is des Bezirksomt Aschaffenburg buidt worn, auf dessn Vawoitungsgebiet Mainaschaff gleng is. Im
Plößhöfe is a Ortstei vo da Gmoa Tiefenbach im obapfäjza Landkroas Cham in Bayern. Plößhöfe hod uma 7 Gebaide de vastreit auf da Houchflechn neadli vo da Vabindungsstroß vo Irlach noch Stein lieng. De Plößhöfe san 1826 grindt worn. Ihre Bsitza hom voahea in Irlach gwohnt, san owa weng da vuin Feiasbrünste, de Irlach plogt hom, auszong und hom se ugfeah 1 km estli vo Irlach ongsiedlt. Plößhöfe hod zur Londgmoa Irlach gheat. 1845 is Plößhöfe mid drei Haisa und 19 Eihwohna vazeichnt worn. Zum Stichdog 23. Meaz 1913 (Ostafest) is Plößhöfe ois Tei vo da Pforrei Tiefenbach mid fimf Haisa und 21 Eihwohna aufgfiaht worn. Etwa in da Middn vo da Streisiedlung Plößhöfe befindt se a 1928 eabaute Wegkapej, a gieblständiga und obgwoimta Sottldochbau mid Dochreita. Richard Bierl, Gemeinde Tiefenbach/Bayern (Hrsg.): Chronik der Gemeinde Tiefenbach/Bayern. Carl Mayr, Buch- und Offsetdruckerei, Amberg 1980 Commons: Plößhöfe – Sammlung vo Buidl, Videos und Audiodateien Einwohnermeldeamt Tiefenbach, Stichtag: 7. Januar 2013 Fritsch Wanderkarte Schönseer Land, Maßstab 1 : 35000 Heribert Batzl: Von der Hofmark bis zur Mitte des 19. Jahrhunderts. In: Richard Bierl, Gemeinde Tiefenbach/Bayern (Hrsg.): Chronik der Gemeinde Tiefenbach/Bayern. Carl Mayr, Buch- und Offsetdruckerei, Amberg 1980, S. 67 Antonius von Henle (Hrsg.):
Ponholzmühle is a Stodtei vo da Kroasstod Cham. Geografisch liegt Ponholzmühle uma 4 km nordwestli vo Cham unweit vom Fluss Regen. Da Noma „Ponholzmühle“ is vamutli duach de Mui entstondn, de vui Joarzehnte am Holderboch gleng is, der duach de kloane Ortschoft fliaßt. Um de Mui herum is im Lauf da Zeid a iwasichtliche Onzoi vo Wohnhaisa entstondn. De Mui is jedoch in de 1970a Joar obgrissn wor. Industrie ist in Ponholzmühle nua wenig ongesiedlt, es existiat nua a oanzlns Bauuntanehma. Commons: Ponholzmühle – Sammlung vo Buidl, Videos und Audiodateien
Vilzing is a Stodtei vo da Kroasstod Cham im obapfäjza Landkroas Cham in Ostbayern. Des Doaf hod 504 Eihwohna. Vilzing liegt sidli vom Stodkern vo Cham. De B 20 valafft westli. Vilzing hod zamm mid Schachendorf bis zua Gebietsreform a eigane Gmoa buidt, is donn zu Chammünster kema und bei da „groußn“ Gebietsreform a Ortstei vo Cham worn.
Egerteich is a kloans Doaf im Landkroas Tirschenreith in der Obapfoiz. Es is noch Waldsassen eihgmoant und liegt unmiddlboa an da Landesgrenz zua Tschechei nohe vo da tschechischn Stod Cheb (deitsch: Eger). Sengsweat im Ort is a kloans, molarischs Egerlända Fochweakhaus. Im Waldsassena Salbuach ausm 14. Joarhundad san easchtmois nein Eihwohna aus Egerteich urkundli eawähnt. 50.02861111111112.345555555556Koordinaten: 50° 2′ N, 12° 21′ O
Eichenried is a Ortstei vo da obabayerischn Gmoa Moosinning im Landkroas Arrdeng. Da Ort hod 2409 Eihwohna (Stond: 2014). Eichenried grenzt on Fischerhäuser (Gmoa Ismaning) 7 km im Sidwestn, on Moosinning, on Eicherloh (Gmoa Finsing) und on Goldach (Gmoa Hallbergmoos). In Eichenried befindt se de katholische Kiach St. Joseph, de 1953 eihgeweiht worn is. Commons: Eichenried (Moosinning) – Sammlung vo Buidl, Videos und Audiodateien Statistik (Memento des Originals [1] vom 3. Juli 2016 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.moosinning.de auf der Homepage der Gemeinde Moosinning. Normdaten (Geografikum): GND: 4740396-2 (OGND, AKS)
Kienraching is a Ortstei vo da obabayerischn Gmoa Taufkirchen (Vils) im Landkroas Arrdeng. Da Ort liegt uma zwoa Kilometa sidli vom Haptort an da B 15. Kienraching hod 105 Eihwohna im Joar 2015 ghod. Katholische Filialkiach St. Leonhard, eabaut 1739 Gemeinde Taufkirchen Kienraching in der Ortsdatenbank der BLO
Da Naturpark Frankenhöhe umfosst uma 1100 km² und liegt nordöstli vo da Stod Rothenburg ob der Tauber in Bayern. Da Naturpark is im siddeitschn Raum oans vo de sunnareichstn Gebiete und biat a seah obwechslungsreichs Londschoftsbuid mid Mischwäjda, Fliaßgwässa, Trucknbiotopn und Weinbau. Commons: Naturpark Frankenhöhe – Sammlung vo Buidl, Videos und Audiodateien Website des Naturparks Lage und Ausdehnung des Naturparks in OpenStreetMap Normdaten (Geografikum): GND: 4656720-3 (OGND, AKS)
Opfenried is a Ortstei vo da Gmoa Röckingen im Landkroas Ansbach (Middlfrankn). 1801 hods im Doaf 20 Haushoite gem, vo dena 15 ám Ansbachischn Oberamt Wassertrüdingen und fimf ondan Grundherrn untatan woarn. Gmoavabindungsstroßn fiahn noch Röckingen zua Kreisstroß AN 47 bzw. noch Wassertrüdingen zua Stootsstroß 2218. Bundschuh, Johann Kaspar: Geographisches statistisch-topographisches Lexikon von Franken. Band 4. Stettinische Buchhandlung, Ulm 1801, Sp. 271, DNB 790364301. Opfenried auf der Website franconia-online der Uni Würzburg http://wiki-de.genealogy.net/GOV:OPFIED_W8821@1@2Vorlage:Toter Link/wiki-de.genealogy.net (Seite nicht mehr abrufbar; Suche in Webarchiven)
Gugelmühle is a Ortstei vo da Gmoa Röckingen im Landkroas Ansbach in Middlfrankn. De Einöde liegt an da Wörnitz. Da Ort liegt etwos obseits vo da Stootsstroß 2218, de noch Wassertrüdingen bzw. noch Gerolfingen fiaht. Johann Kaspar Bundschuh: Geographisches statistisch-topographisches Lexikon von Franken. Band 2. Stettinische Buchhandlung, Ulm 1800, Sp. 433, DNB 790364298. Gugelmühle auf der Website franconia-online der Uni Würzburg http://wiki-de.genealogy.net/GOV:GUGHLE_W8821@1@2Vorlage:Toter Link/wiki-de.genealogy.net (Seite nicht mehr abrufbar; Suche in Webarchiven)
Goschenhof is a Ortstei vo da Stod Wassertrüdingen im Landkroas Ansbach in Middlfrankn, (Bayern). Da Weiler liegt am Forstgrobn, der a rechta Zuafluss vo da Wörnitz is. Unmiddlboa sidli vom Ort befindt se a Viaeckschanze. Bis zua Gebietsreform in Bayern, de am 1. Mai 1978 in Kroft tretn is, hod da Ort zua ehemois politisch sejbstständign Gmoa Fürnheim gheat. Gmoavabindungsstroßn fiahn noch Himmerstall und Fürnheim jeweis zua Kreisstroß AN 47. Goschenhof auf der Website franconia-online der Uni Würzburg http://wiki-de.genealogy.net/GOV:GOSHOF_W8821@1@2Vorlage:Toter Link/wiki-de.genealogy.net (Seite nicht mehr abrufbar; Suche in Webarchiven) Statistisches Bundesamt (Hrsg.): Historisches Gemeindeverzeichnis für die Bundesrepublik Deutschland. Namens-, Grenz- und Schlüsselnummernänderungen bei Gemeinden, Kreisen und Regierungsbezirken vom 27. 5. 1970 bis 31. 12. 1982. W. Kohlhammer GmbH, Stuttgart und Mainz 1983, ISBN 3-17-003263-1, S. 707.
Himmerstall is a Ortstei vo da Stod Wassertrüdingen im Landkroas Ansbach in Middlfrankn, (Bayern). Bis zua Gebietsreform in Bayern, de am 1. Mai 1978 in Kroft tretn is, hod da Weiler zua ehemois sejbstständign Gmoa Fürnheim gheat. De Kreisstroß AN 47 fiaht noch Frankenhofen bzw. noch Fürnheim. A Gmoavabindungsstroß fiaht noch Goschenhof. Bundschuh, Johann Kaspar: Geographisches statistisch-topographisches Lexikon von Franken. Band 2. Stettinische Buchhandlung, Ulm 1800, Sp. 771, DNB 790364298. Himmerstall auf der Website franconia-online der Uni Würzburg http://wiki-de.genealogy.net/GOV:HIMALL_W8821@1@2Vorlage:Toter Link/wiki-de.genealogy.net (Seite nicht mehr abrufbar; Suche in Webarchiven) Statistisches Bundesamt (Hrsg.): Historisches Gemeindeverzeichnis für die Bundesrepublik Deutschland. Namens-, Grenz- und Schlüsselnummernänderungen bei Gemeinden, Kreisen und Regierungsbezirken vom 27. 5. 1970 bis 31. 12. 1982. W. Kohlhammer GmbH, Stuttgart/Mainz 1983, ISBN 3-17-003263-1, S. 707.